II Fira de Muntanya de la Safor
27 octubre 2023

## II Fira de Muntanya de la Safor27 octubre 2023Última actualització: 27 octubre 2023

![](../gestion/img/86983c5f9da9cb24d5d32780a0d571162e67599d01b4c8c8a6e54153bb2130ee.jpg)  
  

La primera Tinenta d’Alcaldia i regidora de Medi Ambient, Sostenibilitat i Emergència Climàtica, **Alícia Izquierdo**, acompanyada del Director general de Medi Natural, **Daniel Muñoz**, i del president del Centre Excursionista de Gandia (organitzador), **Toni Peiró**, ha presentat aquesta matí la segona edició de la Fira de Muntanya de la Safor, que es desenvoluparà entre el 30 de novembre i el 3 de desembre al Teatre Serrano i a Marxuquera, el districte forestal de Gandia.

«Després de l’atreviment i l’èxit de l’experiència de l’any passat, recuperem aquest espai d’intercanvi d’experiències, informació i visibilitat al voltant del món de la muntanya, la natura, l’ecologisme...». Enguany organitzada pel Centre Excursionista de Gandia, una entitat històrica i de referència pel que fa a l’excursionisme, l’alpinisme o l’espeleologia. «Enguany serà una fira més llarga i amb més activitats; volem que es consolide i que Gandia siga un referent del sector al País Valencià», ha explicat Izquierdo.

La II Fira de Muntanya vol anar més enllà del que es l’aspecte esportiu i «promoure la muntanya també des del punt vista paisatgístic, cultural o verd», ha assegurat l’organitzador.

**Programa**

Tot i que la programació d’activitats concretes aniran presentant-se al llarg de les setmanes pròximes, el contingut, a l’igual que l’any passat, té dues parts: Dijous 30 de novembre i divendres 1 de desembre al Teatre Serrano, **Mostra de Cinema de Muntanya**, amb la projecció de documentals i la participació dels autors/es i persones rellevants de l’excursionisme i l’alpinisme a l’estat. Posteriorment, hi haurà col·loqui amb el públic.

El 2 i 3 de desembre, al Centre Social de Marxuquera, s’hi ha programat xarrades i debats sobre medi ambient, fauna, incendis forestals...; concerts; menjars populars; tallers dels col·lectius comarcals del sector que hi participen; excursions (dissabte i diumenge al matí); presentacions de llibres; exhibició sobre extinció d’incendis a càrrec del Consorci de bombers de València... «Moltes activitats, molt interessants i per això convidem la ciutadania a assistir-hi!», ha expressat el Director general de Medi Natural.

**Concurs fotogràfic a Instagram**

Una de les principals novetats d’aquesta segona edició és la posada en marxa d’un concurs fotogràfic en Instagram. Des demà mateix i fins a una setmana abans de la fira, les persones interessades poden publicar als seus comptes imatges relacionades amb la natura i la muntanya amb el #firamuntanyalasafor. Han d’etiquetar @gandiaverda i @firamuntanyalasafor. Les tres publicacions amb més «m’agrada» guanyaran una peça de roba del patrocinador del concurs, Tramuntanta Esports.

[Twittear](https://twitter.com/share)